laion/Wikipedia-Exotic huggingface dataset:
מוריס פודולוף

מוריס פודולוף (באנגלית: Maurice Podoloff, באוקראינית: Моріс Подолоф;‏ 18 באוגוסט 1890 – 24 בנובמבר 1985) היה עורך דין ואיש עסקים יהודי-אמריקאי, אשר עסק בניהול ארגוני כדורסל והוקי קרח. שימש כקומישינר הראשון של ליגת ה-NBA בין השנים 1946–1963. הוכר כחבר בהיכל התהילה של הכדורסל בשנת 1974, והונצח במוזיאון יד לאיש הספורט היהודי בשנת 1989. פודולוף נולד למשפחה יהודית בעיר קרופיבניצקי שבאוקראינה, עת הייתה תחת שלטון האימפריה הרוסית. בילדותו היגרה משפחתו לניו הייבן אשר בקונטיקט, ארצות הברית, ובבגרותו למד משפטים באוניברסיטת ייל. בשנת 1926 הקים יחד עם אביו ושני אחיו את אולם "ניו הייבן ארנה", אשר הכיל כ-4,000 מקומות ישיבה ואירח משחקי הוקי קרח, קונצרטים ומופעי קרקס. החל משנות ה-30 תרם במידה רבה לפיתוח ולשגשוג של ענפי ההוקי והכדורסל בארצות הברית; בשנת 1937 נתמנה לנשיא הראשון של ליגת ההוקי קרח המשנית AHL, שאך זה נוצרה מאיחוד של שתי ליגות, ובשנת 1946, במקביל לעבודתו ב-AHL, נתמנה גם לנציב הראשון של ליגת ה-BAA. בשנת 1949 יזם פודולוף והוציא לפועל את מיזוג ה-BAA עם ליגת ה-NBL, והמשיך לשמש כנציב של ליגת ה-NBA שהוקמה כתוצאה מהמיזוג. במהלך כהונתו כנציב ה-NBA התרחבה הליגה מ-11 קבוצות לשיא של 17 קבוצות, אך בהמשך הצטמצמה ל-9 קבוצות בלבד. בשנת 1954 מימש פודולוף ב-NBA את רעיונו של דניאל בייסון, הבעלים של קבוצת סירקיוז נשיונלס, להוספת שעון זריקות. "שעון ה-24" האיץ את קצב המשחק, שיפר את רמת המשחק והניב עניין מחודש של קהל הצופים ב-NBA. באותה שנה חתם פודולוף על חוזה לשידור משחקי ה-NBA בטלוויזיה, ובכך תרם במידה רבה להכרה ולפופולריות של הליגה ברחבי ארצות הברית. בשנת 1951 הטיל פודולוף על 32 שחקנים עונש השעיה מה-NBA לצמיתות, בגין מעורבות בפרשיית מכירת משחקים בליגת המכללות. בין השחקנים המושעים היו שחקני האולסטאר של אינדיאנפוליס אולימפיאנס אלכס גרוזה וראלף בירד, והבחירה הראשונה של דראפט 1951 ג'ין מלכיור (בולטימור בולטס). בסיום עונת 1962/1963 עזב את משרתו כקומישינר ה-NBA, והוחלף על ידי ג'יי. וולטר קנדי. גביע פרס ה-MVP של העונה הסדירה ב-NBA נקרא על שמו "גביע מוריס פודולוף" (Maurice Podoloff Trophy). ב-24 בנובמבר 1985 נפטר פודולוף בבית החולים ייל-ניו הייבן, בגיל 95. דף ההנצחה של פודולוף באתר היכל התהילה של הכדורסל דף ההנצחה של פודולוף באתר יד לאיש הספורט היהודי דף ההנצחה של פודולוף באתר היכל התהילה של הכדורסל דף ההנצחה של פודולוף באתר יד לאיש הספורט היהודי ההודעה על פטירתו של פודולוף, באתר הניו יורק טיימס, 26 בנובמבר 1985 על הסקנדל בליגת המכללות, באתר ESPN,‏ 19 בנובמבר 2003
אנג'לה גריפין

אנג'לה מליסה גריפין (באנגלית: Angela Mellissa Griffin; נולדה ב-19 ביולי 1976) היא שחקנית ומנחת טלוויזיה אנגלייה. גריפין נולדה בלידס, ולמדה בבית הספר התיכון אינטייק בעיר. היא גדלה בקוטינגלי איסטייט סמוך לביסטון. ב-1992 הופיעה גריפין באופרת הסבון הפופולרית של ITV "אמרדייל" בתפקיד קטן בדמות בשם טינה. בשנים 1993 עד 1998 שיחקה בתפקיד הספרית פיונה מידלטון בסדרה "קורוניישן סטריט". היא שיחקה בצוות השחקנים המקורי של סדרת הדרמה הרפואית "הולבי סיטי" בתפקיד האחות ג'סמין הופקינס, אבל עזבה את הסדרה בסוף העונה השלישית ב-2001. עוד השתתפה גריפין בסדרות הדרמה של ה-BBC "קצוות מפוצלים" ו"עם הרגליים על הקרקע". באוקטובר 2001 הגישה גריפין תוכנית טלוויזיה בערוץ 4 הבריטי אודות אנשים ממוצא מעורב בחברה הבריטית. התוכנית כללה ראיונות עם מספר רב של אישים ממוצא מעורב כגון ברוס אולדפילד וחניף קוריישי כמו גם פוליטיקאים כגון טוני בן. מ-2006 עד 2010 הופיעה גריפין בתפקיד המורה קים קמפבל בסדרת הדרמה של ה-BBC "דרך ווטרלו" לצדו של ג'ייסון מרלס ששיחק לצדה גם בסדרה "קצוות מפוצלים". היא לקחה פסק זמן מהסדרה בסוף 2007 ותחילת 2008, אבל חזרה להופיע בעונה הרביעית ב-2009. בסוף העונה החמישית עזבה את הסדרה כדי להתמקד בתוכניתה היומית בערוץ Sky1. החל מנובמבר 2009 ועד יולי 2010 הנחתה גריפין תוכנית טלוויזיה בשעות היום בערוץ Sky1 בשם "Angela and Friends". אליה הצטרפו החברות הטובות שלה ליזה פוקנר וניקולה סטיבנסון. ב-1999 הגישה את הגרלת הלוטו "The Midweek National Lottery", והשתתפה בתוכנית המילניום של ה-BBC בערב השנה החדשה. גריפין הצטלמה לפרק פיילוט לתוכנית "Dishes" עבור ערוץ 4, אבל החליטה לבסוף לא להגיש את התוכנית והוחלפה על ידי קייט תורנטון. גריפין דיבבה את דמותה של איימי בתוכנית הטלוויזיה לילדים "דר דוור". במרץ 2009 הופיעה גריפין בתוכנית הריאליטי "Murder Most Famous" בה יחד עם ידוענים נוספים כתבה רומן פשע, בהדרכת הסופרת מינט וולטרס. הפרס היה הוצאה לאור של הרומן שכתב הזוכה. בפרס זכתה השחקנית שרי יוסון. בינואר 2010 הגישה גריפין יחד עם גת'ין ג'ונס את התוכנית של ערוץ Sky 1 של טקס חלוקת פרס גלובוס הזהב. גריפין השתתפה בשתי העונות הראשונות של סדרת הדרמה קומית "משפחה וצרות אחרות". בינואר 2012 השתתפה בתחרות "The Great Sport Relief Bake Off" של ערוץ BBC Two והייתה אחת מהשלושה המגיעים לגמר. ב-2013 שיחקה גריפין בתפקיד דולי במחזה "One Man, Two Guvnors". ב-2014 וב-2015 כיכבה בתפקיד סמלת בילוש ליזי מדוקס בסדרה "לואיס" של רשת ITV. מה-5 עד 9 בינואר 2015 הנחתה גריפין יחד עם קיאן איגן את התוכנית "Fat Pets: Slimmer of the Year" של ITV. אנג'לה גריפין, במסד הנתונים הקולנועיים IMDb (באנגלית) אנג'לה גריפין, באתר Rotten Tomatoes (באנגלית) אנג'לה גריפין, באתר Metacritic (באנגלית) אנג'לה גריפין, במסד הנתונים הקולנועיים KinoPoisk (ברוסית) אנג'לה גריפין, באתר MusicBrainz (באנגלית) "BBC - Press Office - Waterloo Road: Angela Griffin". www.bbc.co.uk. Angela and Friends, Sky website Michael Deacon, ‏Murder Most Famous, The Telegraph, 1 March 2008 "Lewis Episode 1". "Fat Pets: Slimmer of the Year Episode 1". itv.com. נבדק ב-6 בדצמבר 2017. {{cite web}}: (עזרה)
טל שקד

טל שקד (באנגלית: Tal Shaked‏; נולד ב-5 בפברואר 1978 באלבקרקי) הוא שחמטאי אמריקאי ממוצא יהודי בדרגת רב אמן, שהיה אלוף העולם לנוער בשנת 1997. בשנת 1999 הוא עזב את השחמט התחרותי. טל שקד התחיל להתאמן בשחמט בגיל 7. הוא ניצח במספר תחרויות לתלמידי בתי הספר. בשנת 1990 הוא סיים במקום ה-9 באליפות העולם עד גיל 12 (ניצח בוריס אברוך). בשנת 1992 הוא ניצח באליפות ארצות הברית לנוער עד גיל 16. בשנת 1993 הוא סיים במקום ה-9 באליפות ארצות הברית לנוער עד גיל 18 (ניצח בוריס קריימן). בשנת 1995 הוא השתתף באליפות העולם לנוער עד גיל 20. בשנת 1995 טל שקד ניצח באליפות לאומית הפתוחה. בשנת 1996 הוא קיבל מלגה שאיפשרה לו להקדיש את עצמו לאימוני שחמט והשתתפות בתחרויות. בשנת 1997 טל שקד זכה באליפות העולם לנוער עד גיל 20. בשנת 1998 הוא זכה במקום השלישי בתחרות שנערכה בארצות הברית (ניצח ג'ואל בנג'מין). באותה שנה הוא הגיע לחצי גמר של אליפות ארצות הברית בשחמט. בשנת 1999 הוא השתתף באליפות העולם והודח בסיבוב השני. לאחר הצלחות אלו שקד עזב את השחמט התחרותי. בשנת 2002 הוא סיים אוניברסיטת אריזונה עם קבלת תואר ראשון במדעי המחשב. הוא בוגר תואר שני מאוניברסיטת וושינגטון ועובד בחברת גוגל בשנת 2004 (בשנת 2019 הוא עזב אותה לכחצי שנה). אתר האינטרנט הרשמי של טל שקד (באנגלית) טל שקד, באתר צ'סגיימס (באנגלית) טל שקד, באתר פיד"ה (באנגלית)
דה סוטו איירפלו

דה סוטו איירפלו (באנגלית: DeSoto Airflow) היא מכונית סלון שיוצרה על ידי חטיבת "דה סוטו" בחברת קרייזלר האמריקאית בשנים 1933–1936. ‏25,731 יחידות יוצרו. מחיר היחידה מדגם "Chrysler Airflow C9" עמד בשנת 1936 על 1,345 דולר. חטיבת דה סוטו של חברת קרייזלר עסקה בייצור ובשיווק רכב אמריקאי בשנים 1928–1968, ובנתה יותר מ-2 מיליון כלי רכב. החטיבה קרויה על שם ארננדו דה סוטו - החוקר הספרדי שהוביל את המסע האירופי הראשון לשטח שעליו משתרעת בימינו ארצות הברית, והיה האירופי הראשון שגילה את נהר המיסיסיפי. 4 דלתות - סדאן 2 דלתות - קופה 1934 - 13,940 יחידות 1935 - 6,797 יחידות 1936 - 5,000 יחידות "דה סוטו איירפלו", שנת 1934 "דה סוטו איירפלו", שנת 1934 "דה סוטו איירפלו", שנת 1935 "דה סוטו איירפלו", שנת 1935 דגם "SG Business" קופה "דה סוטו איירפלו", שנת 1935 דגם "SG Business" קופה מנוע "דה סוטו איירפלו", שנת 1935 דגם "SG Business" קופה "דה סוטו איירפלו", שנת 1934 - קופה "דה סוטו איירפלו", שנת 1934 - קופה "דה סוטו איירפלו" קרייזלר קרייזלר איירפלו דה סוטו איירסטרים דה סוטו פאוורמסטר דה סוטו דיפלומט דה סוטו דה-לוקס דה סוטו סוב-אורבן מדיה וקבצים בנושא דה סוטו איירפלו בוויקישיתוף דה סוטו איירפלו, סרטון באתר יוטיוב דה סוטו איירפלו, סרטון באתר יוטיוב דה סוטו איירפלו, בביצוע דגם קופה, סרטון באתר יוטיוב דה סוטו איירפלו, סרטון באתר יוטיוב The Standard Catalog of American Cars (1905 - 1945), Beverly R. Kimes and Henry A. Clark, editors, Kraus Publications, 1996. "דה סוטו איירפלו" auto.howstuffworks.com/1934-1937-chrysler-desoto-airflow5 "דה סוטו איירפלו" auto.howstuffworks.com/1934-1937-chrysler-desoto-airflow10 Gunnell, John (Herausgeber), The Standard Catalog of American Cars 1946-1975, Kraus Publications (1987), ISBN 0-87341-096-3 "דה סוטו איירפלו" דגם סדאן, 4 דלתות azure.barrett-jackson.com/Events/Event/Details/1935-DESOTO-AIRFLOW-4-DOOR-SEDAN "דה סוטו איירפלו" קופה mecum.com/lots/SC0517-282890/1934-desoto-airflow-coupe "דה סוטו איירפלו" קופה significantcars.com/cars/1936desoto
אליפות העולם בהוקי קרח 2019

אליפות העולם בהוקי קרח 2019 היא טורניר אליפות העולם בהוקי קרח שנערך בברטיסלאבה ובקושיצה שבסלובקיה, בחסות פדרציית ההוקי קרח הבינלאומית והיא האליפות ה-83 במספר. הטורניר החל ב-10 במאי והסתיים במשחק הגמר ב-26 במאי 2019. זו הייתה הפעם השנייה מאז פירוק צ'כוסלובקיה בה סלובקיה אירחה את אליפות העולם, לאחר שאירחה את האליפות ב-2011, גם אז בברטיסלאבה ובקושיצה. ברטיסלאבה אירחה עוד פעמיים את האליפות, ב-1959 וב-1992, כחלק מצ'כוסלובקיה. פדרציית ההוקי קרח הבינלאומית הכריזה על סלובקיה כמארחת האליפות ב-15 במאי 2015, יחד עם הכרזת מארחות האליפות למספר שנים קדימה. פינלנד זכתה באליפות בפעם השלישית בתולדותיה, ולראשונה מאז 2011 - גם אז בסלובקיה. נבחרת בריטניה הופיעה לראשונה מאז 1994 בדרג העליון של אליפות העולם, לאחר שזכתה באליפות העולם דרג 1A ב-2018 והצליחה להימנע מהדחה. נבחרות צרפת ואוסטריה שסיימו אחרונות בשלב הבתים ירדו לדרג 1A. צרפת שיחקה בדרג העליון ברצף מאז 2008. במקומן תשחקנה באליפות העולם בהוקי קרח 2020 נבחרות בלארוס וקזחסטן שזכו במקומות הראשונים בדרג 1A. ‏ * אחרי הארכה ‏** אחרי דו-קרב חבטות עונשין מדיה וקבצים בנושא אליפות העולם בהוקי קרח 2019 בוויקישיתוף אתר האינטרנט הרשמי של אליפות העולם בהוקי קרח 2019 ניצחון (בזמן החוקי) מקנה 3 נקודות בטבלה ניצחון בהארכה, כולל דו-קרב חבטות עונשין, מקנה 2 נקודות בטבלה הפסד בהארכה, כולל דו-קרב חבטות עונשין, מקנה נקודה אחת בטבלה הפסד (בזמן החוקי) אינו מקנה נקודות בטבלה
נובי קנז'באץ

נוֹבִי קְנֶזֶ'בָאץ (בסרבית קירילית: Нови Кнежевац, בסרבית בכתב לטיני: Novi Kneževac) היא עיירה בסרביה השוכנת במחוז באנאט הצפוני אשר בפרובינציית וויבודינה, לגדות הנהר טיסה וממוקמת 15 קילומטרים צפונית לעיר סנטה ו-20 קילומטרים דרומית לעיר סגד אשר בהונגריה. יישוב עתיק סמוך לקיים שכן מתקופת ממלכת דאקיה ובהמשך הקיסרות הרומית. בהמשך פשטו על האזור שבטי האווארים והחריבו אותו. לאחר הגירת שבטי הסלאבים חודש היישוב במקום. תיעוד בכתב ליישוב הסלאבי קיים מסביבות 1200 עת נשלט האזור על ידי אימרה הראשון, מלך הונגריה. לאחר תבוסת ההונגרים בקרב מוהאץ' הראשון, נכבש האזור על ידי צבאותיו של סולימאן הראשון, סולטאן האימפריה העות'מאנית. לאחר המלחמה ההבסבורגית-עות'מאנית (1716–1718) נחתם שלום פוז'ארוואץ במסגרתו עברה החזקה על היישוב לידי ממלכת הבסבורג. בהמשך, נכללה העיירה בשטחי האימפריה האוסטרו-הונגרית ולאחר מלחמת העולם הראשונה הועברה לחזקת ממלכת הסרבים, הקרואטים והסלובנים אשר שינתה את שמה בהמשך לממלכת יוגוסלביה. במהלך מלחמת העולם השנייה, ב-6 באפריל 1941 תקפה גרמניה הנאצית את ממלכת יוגוסלביה והכניעה את צבאה תוך ימים אחדים. האזור נמסר לחזקת הונגריה. לאחר המלחמה נכללה נובי קנז'באץ בשטח הרפובליקה הפדרלית הסוציאליסטית של יוגוסלביה ובאזור התפתחה תעשייה. לאחר פירוק יוגוסלביה עברה העיירה לחזקת סרביה. יהודים מאזור מוראביה התיישבו בעיירה בראשית המאה ה-18. קיים תיעוד בכתובים למשפחות: פולאק, ניימן, נאייר, מאיור, משה, דויטש, פרנקל ומייטינסקי. ב-1825 נמנו בעיירה 15 יהודים. במהלך מהפכת 1848 בהונגריה נשדדו בתיהם של חלק מבני הקהילה. מרבית בני הקהילה היו סוחרים בדגן ומוצרי מזון, ומקצתם אומנים ובעלי מקצועות חופשיים. ב-1865 נמנו בעיירה 66 יהודים. בהמשך, הוקם בית עלמין וב-1910 בית הכנסת הקהילתי. הקהילה הייתה משויכת לקהילת קיקינדה וב-1935 זכתה למעמד עצמאי. לקהילת נובי קנז'באץ שויכו יהודי הכפר בָּאנָאטְסְקוֹ אָרָאנְגֶ'לוֹבוֹ(אנ'). קהילה נוסדה שם במחצית השנייה של המאה ה-19. ב-1880 הוקם בית כנסת. הקהילה חרבה בשואה. ב-1948 הרסו השלטונות את מבנה בית הכנסת. בפרוץ מלחמת העולם השנייה התגוררו בנובי קנז'באץ 101 יהודים. במהלך המלחמה, לאחר כיבוש יוגוסלביה על ידי גרמניה הנאצית הוחל ברדיפות יהודים. ב-15 באוגוסט 1941 לפנות נערכה אקציה בעיירה. יהודי העיירה נעצרו, הובלו לנובי בצ'יי ונכלאו בטחנת קמח במקום. ב-20 בספטמבר גורשו בספינות נהר דרך הנהר טיסה לבלגרד ונכלאו בטופובסקה שופה. מטופובסקה שופה נלקחו הגברים לגיא ההריגה בכפר יאבוקה(אנ') הסמוך לפנצ'בו ונקברו בקבורה המונית. הנשים והילדים נשלחו למחנה ההשמדה סיימישטה, שם הומתו באמצעות משאיות גז. איש לא ניצל. ב-1948 הרסו שלטונות יוגוסלביה את מבנה בית הכנסת הקהילתי. מדיה וקבצים בנושא נובי קנז'באץ בוויקישיתוף אתר האינטרנט הרשמי של נובי קנז'באץ Aleksandra Terzić ,Željko Bjeljac,‏‏ The extermination of jewish population and heritage in BAČKA region of ap vojvodina-serbia (באנגלית) יהדות באצ'קה, באתר "יד ושם" "נובי קנז'באץ", באתר JewishGen (באנגלית) [1], מפקד האוכלוסין בסרביה (2011), באתר הלשכה המרכזית לסטטיסטיקה בסרביה, אוחזר ב-2 ביוני 2018 (בסרבית). הקהילה היהודית בנובי קנז'וואץ, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 196-195. אתרי מורשת יהודית בסרביה, באתר jewish-heritage-europe.eu (באנגלית). מחנות ההשמדה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 315.
כריסטיאן פאבון

כריסטיאן פאבון (נולד ב-21 בינואר 1996) הוא כדורגלן ארגנטינאי המשחק בעמדת החלוץ בגרמיו ובנבחרת ארגנטינה. פאבון התחיל את קריירת המשחק שלו בקבוצת הנוער של הקבוצה הארגנטינאית טאז'רס קורדובה בשנת 2005, כשהיה בן 9. ב-7 בפברואר 2012, כשהוא בן 16, עלה לקבוצה הבוגרת של המועדון. ב-9 ביולי 2014 זכה להתעניינות רבה מקבוצת בוקה ג'וניורס הארגנטינאית והצטרף למועדון בסכום של מיליון וחצי אירו. ב-18 ביולי 2014 הושאל לקבוצת אתלטיקו קולון לחצי שנה. ב-5 באפריל 2015 רשם את הופעת הבכורה במדי בוקה ג'וניורס בניצחון 2-0 על הורקאן במשחק ליגה. ב-20 באפריל 2015 כבש את שער הבכורה שלו במועדון מול לנוס, כשהיה רק בן 19. בעונת 2015 כבש בסך הכל 2 שערים ב-6 הופעות. בעונת 2016 שיחק את רוב משחקי המועדון במסגרת גביע הליברטדוס ואף הגיע איתם לשלב חצי הגמר של הטורניר. פאבון כבש במסגרת הטורניר 4 שערים ב-8 הופעות אך המעיט לשחק במסגרת ליגת העל הארגנטינאית באותה עונה, פאבון זכה להתעניינויות רבות מקבוצות רבות מאירופה, אך החליט להישאר בבוקה ג'וניורס. בעונת 2016/17 חווה עונה מוצלחת עם 30 הופעות במדי הקבוצה ו-9 שערים. בעונת 2017/18 הופיע במדי הקבוצה 25 פעמים ורשם 6 שערים ו-11 בישולים במסגרת הליגה. בספטמבר 2017 סומן במקום ה-22 בדירוג 50 השחקנים הכי טובים עד גיל 21. ב-17 במאי 2018 שיחק מול אליאנסה לימה במסגרת גביע הליברטדוס ובישל מולה 4 בישולים כשתוצאת הסיום הייתה 5-0 לטובת בוקה ג'וניורס, בכך העלה את מאזנו בגביע לשער אחד ו-6 בישולים ב-6 הופעות. ב-9 בינואר 2018 סומן כמחליף של אלכסיס סאנצ'ס בארסנל וב-27 במאי דווח שבשיקטש הטורקית מעוניינת להחתים את פאבון בשורותיה ואף הומלץ על ידי ליונל מסי לשחק במדי ברצלונה. ב-8 באוגוסט 2019 הושאל ללוס אנג'לס גלאקסי עד לסוף העונה. לאחר מכן שיחק בבוקה ג'וניורס, לאחר שחזר מההשאלה ללוס אנג'לס גלאקסי ב-1 בינואר 2021. ב-3 ביולי 2022 חתם פאבון לשלוש שנים באתלטיקו מיניירו. ב-16 בפברואר 2024 חתם לשנתיים בגרמיו. פאבון שיחק בנבחרת ארגנטינה עד גיל 17 וכבש 5 שערים ב-8 הופעות. משם הוא המשיך לנבחרת ארגנטינה עד גיל 20, שם הופיע 6 פעמים וכבש 4 שערים. ב-4 באוגוסט 2016 זומן על ידי המאמן הארגנטינאי חוליו אולרטיקואצ'אה להרכב נבחרת ארגנטינה במסגרת אולימפיאדת ריו 2016. ב-11 בנובמבר 2017 זומן על ידי המאמן הארגנטינאי חורחה סמפאולי לנבחרת ארגנטינה, כשהיה רק בן 21. הוא ערך פאבון את הופעת הבכורה שלו בנבחרת מול נבחרת רוסיה כשעלה מהספסל בדקה ה-78. המשחק נגמר 1-0 לטובת ארגנטינה לאחר שער של סרחיו אגוארו בדקה ה-86. ב-14 בנובמבר 2017 בישל פאבון את השער השני לסרחיו אגוארו במשחק מול נבחרת ניגריה. המשחק הסתיים בהפסד 4-2. לאחר מכן נכלל בסגל הרשמי למונדיאל 2018. מדיה וקבצים בנושא כריסטיאן פאבון בוויקישיתוף כריסטיאן פאבון, ברשת החברתית אינסטגרם כריסטיאן פאבון, באתר Transfermarkt כריסטיאן פאבון, באתר Soccerway כריסטיאן פאבון, באתר WorldFootball.net כריסטיאן פאבון, באתר National Football Teams כריסטיאן פאבון, באתר FootballDatabase.eu כריסטיאן פאבון, באתר ESPN בהמלצת מסי: ברצלונה פועלת להחתמת פאבון, באתר ONE‏, 5 ביוני 2018
יבגני פרלשטיין

יבגני פרלשטיין (ברוסית: Евгений Перельштейн‏; נולד ב-2 בפברואר 1980 ז'יטומיר אז באוקראינה הסובייטית) הוא שחמטאי יהודי-אמריקאי בדרגת רב-אמן. נכון למאי 2019, מדורג במקום ה-44 בארצות הברית לפי מד כושר. יבגני פרלשטיין נולד בז'יטומיר, אז בברית המועצות. הוא התחיל להתאמן בשחמט בצעיר בהדרכת אביו שהיה מאמן שחמט. כבר בגיל 10 הוא השתתף בתחרות השחמט הראשונה. במהלך שנות ה-90 של המאה ה-20 המשפחה היגרה לארצות הברית. בשנת 2000 הוא ניצח באליפות ארצות הברית בשחמט לנוער עד גיל 20. בשנת 2003 הוא ניצח בתחרות בניו יורק. פרלשטיין השתתף במספר תחרויות. בשנת 2005 הוא היה רביעי במונטריאול (אחרי ויקטור מיכלבסקי). בשנת 2006 ו-2009 הוא ניצח בתחרות שנערכה בלובוק (ארצות הברית) (בן פיינגולד סיים במקום השני). בשנת 2016 במנצ'סטר הוא סיים שלישי (אחרי אלכסנדר לנדרמן שסיים שני). פרלשטיין פרסם מספר ספרים על שחמט. 2001 - אמן בינלאומי 2006 - רב אמן. יבגני פרלשטיין, ברשת החברתית אקס (טוויטר) יבגני פרלשטיין, ערוץ באתר Twitch.tv יבגני פרלשטיין, באתר צ'סגיימס (באנגלית) יבגני פרלשטיין, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
שאשא

שאשא הוא שם משפחה יהודי הנפוץ בקרב יהודי עיראק ופירושו "במה" בערבית. האם התכוונתם ל... מרכז שאשא למחקרים אסטרטגיים – מכון מחקר, הפועל במסגרת בית הספר ע"ש פדרמן למדיניות ציבורית וממשל, באוניברסיטה העברית בירושלים. שאול שאשא – פרופסור לרפואה בפקולטה לרפואה של הטכניון ומנהל בית החולים לגליל המערבי - נהריה במשך עשרים שנה. יפעת שאשא-ביטון – שרת החינוך וחברת כנסת מטעם תקווה חדשה. כיהנה כסגנית ראש העיר קריית שמונה, ושימשה סגנית הנשיא במכללת אוהלו בקצרין. פירוש שם המשפחה "שאשא" באתר יהדות עיראק
יחסי אינדונזיה–בולגריה

יחסי אינדונזיה–בולגריה הם היחסים הדיפלומטיים שבין רפובליקת אינדונזיה לבין הרפובליקה הבולגרית. בולגריה הייתה אחת מהמדינות האירופאיות הראשונות להכיר בעצמאות אינדונזיה. שתי המדינות כוננו יחסים דיפלומטיים ב-21 בספטמבר 1956. בולגריה פתחה את שגרירותה באוקטובר 1958 בעוד שאינדונזיה פתחה את שגרירותה בשנת 1960. בחודש יוני 2003, שתי המדינות חתמו על מזכר בדבר הסחר הרב-צדדי. באותה שנה, המדינות התחייבו לשתף פעולה במאבק בטרור הבינלאומי. במהלך רעידת האדמה ביוגיארקטה ב-2006, בולגריה שלחה לאינדונזיה סיוע הומניטארי בשווי 350,000 ש"ח שהיה מיועד לקורבנות של רעידה זו. בשנת 2016, שווי הסחורה שיוצאה מאינדונזיה לבולגריה הייתה 59.6 מיליון דולר אמריקאי והיא כללה מרגרינה, קפה, שמן דקלים, נייר מצופה, שמן קוקוס, צמיגים מגומי, גומי, סבון ועוד. באותה שנה, שווי הסחורה שיוצאה מבולגריה לאינדונזיה הייתה 79.6 מיליון דולר אמריקאי והיא כללה מעגלים חשמליים, ציפוי נחושת, קמח, אוכל לחיות, טבק מעובק ועוד. בולגריה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. אינדונזיה מיוצגת בבולגריה על ידי שגרירות שהיא מחזיקה בסופיה, בירת בולגריה. מדיה וקבצים בנושא יחסי אינדונזיה–בולגריה בוויקישיתוף "Bulgaria Sends Aid to Suffering Indonesia - Novinite.com - Sofia News Agency". נבדק ב-2018-06-02. Products that Indonesia exports to Bulgaria (2016), The Observatory of Economic Complexity (באנגלית) (ארכיון) Products that Indonesia imports from Bulgaria (2016), The Observatory of Economic Complexity (באנגלית) (ארכיון) "Bulgarian Embassy in Jakarta, Indonesia - Embassy WorldWide". Embassy WorldWide (באנגלית בריטית). נבדק ב-2018-06-02. "Embassy of Indonesia in Sofia, Bulgaria - Embassy WorldWide". Embassy WorldWide (באנגלית בריטית). נבדק ב-2018-06-02.
יחסי אינדונזיה–קרואטיה

יחסי אינדונזיה–קרואטיה הם היחסים הדיפלומטיים שבין רפובליקת אינדונזיה לבין רפובליקת קרואטיה. בין המדינות נחתמו מספר הסכמים דיפלומטיים : כינון היחסים הדיפלומטיים הרשמיים בין המדינות - 2 בספטמבר 1992 הסכם בדבר ההובלה האווירית בין המדינות - 25 בפברואר 1997 הסכם בדבר שיתוף הפעולה בתחומי הכלכלה וההנדסה - 27 בפברואר 1997 מזכר בין משרד החוץ האינדונזי למשרד החוץ הקרואטי בדבר החינוך - 15 בפברואר 2002 הסכם בדבר ביטול דרישות הוויזה - 15 בפברואר 2002 הסכם בדבר שיתוף הפעולה בתחום התרבות - 15 בפברואר 2002 הסכם בדבר שיתוף הפעולה בין המדינות - 27 במרץ 2009 בשנת 2016, שווי הסחורה שיוצאה מאינדונזיה לקרואטיה הייתה 54.4 מיליון דולר אמריקאי והיא כללה רקמת פנים, נייר מצופה, מקרנים, שמן דקלים, מרגרינה, אוכל לחיות, סבון, צמיגים מגומי ועוד. באותה שנה, שווי הסחורה שיוצאה מקרואטיה לאינדונזיה הייתה 20.4 מיליון דולר אמריקאי והיא כללה מכונות לעיבוד גומי, אקדחים, טבק מעובד, עץ מנוסר, צמנט ועוד. קרואטיה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. אינדונזיה מיוצגת בקרואטיה על ידי שגרירות שהיא מחזיקה בזאגרב, בירת קרואטיה. הסכמים הדיפלומטיים בין המדינות, באתר השגרירות Products that Indonesia exports to Croatia (2016), The Observatory of Economic Complexity (באנגלית) (ארכיון) Products that Indonesia imports from Croatia (2016), The Observatory of Economic Complexity (באנגלית) (ארכיון) "Embassy of the Republic of Croatia in Jakarta, Indonesia - Embassy WorldWide". Embassy WorldWide (באנגלית בריטית). נבדק ב-2018-06-02. "Honorary Consulate of Indonesia in Zagreb, Croatia - Embassy WorldWide". Embassy WorldWide (באנגלית בריטית). נבדק ב-2018-06-02.
יחסי אינדונזיה–אפגניסטן

יחסי אינדונזיה–אפגניסטן הם היחסים הדיפלומטיים שבין רפובליקת אינדונזיה לבין האמירות האיסלאמית של אפגניסטן. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי. אפגניסטן הייתה אחת מהמדינות הראשונות שהכירו בעצמאות אינדונזיה בשנת 1949. שתי המדינות כוננו יחסים דיפלומטיים בשנת 1954. באותה שנה, אפגניסטן הקימה את שגרירותה בג'קרטה. ב-24 באפריל 1955, נחתם הסכם הידידות הראשון בין המדינות. אינדונזיה תמכה באפגניסטן במהלך מלחמת אפגניסטן. ב-1961, הנשיא הראשון של אינדונזיה ביקר באפגניסטן. בינואר 2018 ביקר נשיא אינדונזיה ג'וקו וידודו באפגניסטן. בשנת 2016, שווי הסחורה שיוצאה מאינדונזיה לאפגניסטן הייתה 49 מיליון דולר אמריקאי והיא כללה סבון, שמן דקלים, תה, סוכר, בטריות חשמליות, טלפונים, מנועי בעירה, מרגרינה ועוד. באותה שנה, שווי הסחורה שיוצאה מאפגניסטן לאינדונזיה הייתה 28.8 אלף דולר אמריקאי והיא כללה ברובה ענבים (99%). אינדונזיה יוצגה באפגניסטן על ידי שגרירות שהיא מחזיקה בקאבול, בירת אפגניסטן. לאחר נפילת קאבול בידי הטאליבן השגרירות נסגרה. אפגניסטן מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. Okezone. "Okezone | Berita Terbaru | Berita Hari Ini | Berita Online". okezone.com (באינדונזית). אורכב מ-המקור ב-2013-06-15. נבדק ב-2018-06-02. President Karzai to sign five pacts with Indonesia - The Khaama Press News Agency, www.khaama.com (באנגלית) Products that Indonesia exports to Afghanistan (2016), The Observatory of Economic Complexity (באנגלית) (ארכיון) Products that Indonesia imports from Afghanistan (2016), The Observatory of Economic Complexity (באנגלית) (ארכיון) "Embassy of Indonesia in Kabul, Afghanistan - Embassy WorldWide". Embassy WorldWide (באנגלית בריטית). נבדק ב-2018-06-02. "Afghani Embassy in Jakarta, Indonesia - Embassy WorldWide". Embassy WorldWide (באנגלית בריטית). נבדק ב-2018-06-02.
נובומוסקובסק (רוסיה)

נובומוסקובסק (ברוסית: Новомоско́вск) היא עיר במחוז טולה שברוסיה. מוצא נהר דון, הנשפך לים אזוב, נמצא בפארק הילדים שבעיר. שטחה כ-74.7 קמ"ר ואוכלוסייתה מונה 125,647 אנשים (נכון ל-2017). נובומוסקובסק החלה את דרכה כאחוזה המשפחתית של משפחת האצולה הרוסית בוברינסקי, ולכן נקראה עד 1933 בובריקי (ברוסית: Бо́брики). העיר הוקמה באופן רשמי בשנת 1930, והתפתחה כמרכז כריית ליגניט במשך התקופה הסובייטית. ב-1933, שונה שמה לסטלינגורסק (ברוסית: Сталиного́рск), על שם מנהיג ברית המועצות באותה תקופה יוסיף סטלין. במהלך מלחמת העולם השנייה העיר סבלה מאוד ואף נכבשה ל-17 ימים, מה-22 בנובמבר 1941 עד ל-11 בדצמבר 1941, בידי הוורמאכט של גרמניה הנאצית. ב-1961 ניתן לעיר שמה הנוכחי. העיר זכתה בעיטור הדגל האדום של העמל ב-14 בינואר 1971. נובומוסקובסק היא עיר תאומה של הערים הבאות: אוקראינה קרמנצ'וג, אוקראינה טורקיה קושאדסי (טו'), טורקיה סלובקיה פרייבידזה (סל'), סלובקיה בלארוס בוברויסק, בלארוס חימיק נובומוסקובסק מדיה וקבצים בנושא נובומוסקובסק בוויקישיתוף אתר האינטרנט הרשמי של נובומוסקובסק נובומוסקובסק, באתר אנציקלופדיה בריטניקה (באנגלית) מספר האוכלוסייה של הפדרציה הרוסית לפי רשות מקומית נכון ל-1 בינואר 2017, השירות הפדרלי לסטטיסטיקה ממלכתית (ברוסית). ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
זה אני

האם התכוונתם ל... זה אני (שיר) – שיר של אייל גולן זה אני (אלבום) – אלבום אולפן של אייל גולן זה אני (מחזמר) – מחזמר המבוסס על שיריו של אייל גולן